El Ple acorda instar la Conselleria d'Educació que agilite els tràmits del Pla Edificant
03 d’agost 2020

![Imagen 1](/media/u5za4bnb/99-cosme-herranz_c.jpg)

El Ple de l'Ajuntament de Sagunt ha acordat instar la Conselleria d'Educació que agilite els tràmits del Pla Edificant. Dimecres passat 29, en sessió plenària ordinària de juliol, es va aprovar per unanimitat exigir la valoració de les memòries per a intervindre en diferents centres educatius del municipi.

La moció, presentada per Iniciativa Porteña i defensada per Cosme Herranz, va comptar amb els vots a favor de tota la Corporació municipal i, a més, es va afegir una esmena de Compromís que va obtindre unanimitat per a incorporar-se a la moció inicial.

Segons recull l'escrit, «**és necessari realitzar inversions en recursos personals i materials per part de la Conselleria d'Educació i un manteniment adequat de les instal·lacions que ha de realitzar l'Ajuntament. Els diferents plans d'ocupació duts a terme per l'Ajuntament de Sagunt al llarg de diversos anys han servit per a realitzar millores importants quant a pintura, reforma de banys i diferents actuacions**», a més, incidix en què el manteniment diari dels col·legis és a càrrec de la SAG i «**és bastant efectiu gràcies a la professionalitat del personal encarregat d'això. Amb això el que volem dir és que per a garantir una educació pública de qualitat cal fer les necessàries inversions en els col·legis**».

 ![](/media/fq5ns1pg/99-ceip-maestro-tarazona-2-_cuerpo.jpg)  
_CEIP Mestre Tarrazona  
  
_

En l'acord municipal es destaquen algunes actuacions urgents que encara no s'han realitzat, com la construcció de l'IES nº5 «q**ue ja està adjudicat el contracte però les obres encara no han començat**», la intervenció integral del CEE Sant Cristòfol i la construcció de l'edifici d'infantil del CEIP Victoria i Joaquín Rodrigo. A més, sol·liciten la inclusió en el Pla del canvi portes i finestres dels col·legis Cronista Chabret i Tierno Galván, «**a causa del seu mal estat arribant fins i tot a entrar aigua a les aules i banyant el mobiliari**», i dels sistemes de calefacció «**per a garantir que quan arribe el fred les condicions de temperatura siguen les adequades a les aules**».

Quant a altres actuacions pendents, la moció assenyala que alguns centres estan pendents de la delegació de competències i altres estan pendents de la remissió de les memòries per part de Conselleria. En este punt, s'inclou l'esmena de Compromís en la qual s'enumeren els centres i les actuacions a realitzar.

Segons l'esmena, «**d'acord amb l'esperit de cooperació interadministrativa per a la construcció, ampliació, adequació, reforma i equipament de centres públics docents de** **la Generalitat i entenent la delicada situació que totes dos administracions travessem a causa de la pandèmia de la COVID-19, sol·licitem que en la mesura que siga possible, la Conselleria d'Educació, Cultura i Esport ens remeta el resultat de les memòries valorades dels centres dins del Pla Edificant per a poder seguir amb el procediment i executar la intervenció**»

Estes actuacions passen per una intervenció integral del sistema elèctric de baixa tensió del CEIP Ausiàs March, la instal·lació d'ascensors i intervindre als patis dels CEIP Vilamar i Cervantes, intervindre en la zona d'accessos del CEIP Mediterrani, una intervenció integral dels sistemes elèctrics de baixa tensió i dels sistemes de calefacció dels CEIP Villar Palasí i Mestre Tarrazona, i les intervencions del sistema de calefacció de l'edifici d'Infantil, el sistema elèctric de baixa tensió i una intervenció al pati del CEIP Baladre.​

  
![](/media/onqfscjw/99-img_5896_cuerpo.jpg)  
_CEIP Vilamar_  
  

*   [](http://www.facebook.com/sharer.php?u=https://aytosagunto.es/va/actualitat/el-ple-acorda-instar-la-conselleria-d-educacio-que-agilite-els-tramits-del-pla-edificant/ "Facebook")
*   [](http://twitter.com/share?url=https://aytosagunto.es/va/actualitat/el-ple-acorda-instar-la-conselleria-d-educacio-que-agilite-els-tramits-del-pla-edificant/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-acorda-instar-la-conselleria-d-educacio-que-agilite-els-tramits-del-pla-edificant/ "Linked In")
*   [](mailto:?body=https://aytosagunto.es/va/actualitat/el-ple-acorda-instar-la-conselleria-d-educacio-que-agilite-els-tramits-del-pla-edificant/)